CELEX: 32019D2196
Language: lt
Date: 1576713600000
Title: Tarybos sprendimas (ES) 2019/2196 2019 m. gruodžio 19 d. kuriuo iš dalies keičiamas Sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas)

30.12.2019   
               
               
                  LT
               
               
                  Europos Sąjungos oficialusis leidinys
               
               
                  L 337/1
               
            
         TARYBOS SPRENDIMAS (ES) 2019/2196
         2019 m. gruodžio 19 d.
         kuriuo iš dalies keičiamas Sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 203 straipsnį,
         atsižvelgdama į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdama į Europos Parlamento nuomonę,
         laikydamasi specialios teisėkūros procedūros,
         kadangi:
         
                     (1)
                  
                  
                     Tarybos sprendimo 2013/755/ES (1) VI priede pateikta sąvokos „kilmės statusą turintys produktai“ apibrėžtis ir nurodyti Sąjungos ir užjūrio šalių bei teritorijų (UŠT) administracinio bendradarbiavimo metodai. Į jį įtrauktos nuostatos dėl registruotųjų eksportuotojų (toliau – REX) sistemos, skirtos UŠT kilmės patvirtinimo tikslais, įdiegimo;
                  
               
                     (2)
                  
                  
                     Sprendimo 2013/755/ES VI priedo 58 straipsnyje numatyta sukurti registruotųjų eksportuotojų duomenų bazę, o to priedo 63 straipsnyje numatyta nuostata, leidžianti nukrypti nuo REX sistemos;
                  
               
                     (3)
                  
                  
                     vadovaudamosi Sprendimo 2013/755/ES VI priedo 63 straipsnio 2 dalimi, visos UŠT pateikė prašymą trejus metus taikyti nuostatą, leidžiančią nukrypti nuo REX sistemos taikymo. Todėl Komisija Komisijos įgyvendinimo sprendimu (ES) 2016/2093 (2) REX sistemos taikymo UŠT datą nukėlė iki 2020 m. sausio 1 d.;
                  
               
                     (4)
                  
                  
                     Komisijos įgyvendinimo reglamentu (ES) 2015/2447 (3), kuriuo nustatomos išsamios Europos Parlamento ir Tarybos reglamento (ES) Nr. 952/2013 (4) įgyvendinimo taisyklės, į Bendrąją lengvatų sistemą (BLS) buvo įtrauktos iš dalies pakeistos REX sistemos nuostatos, nustatytos Komisijos įgyvendinimo reglamente (ES) 2015/428 (5);
                  
               
                     (5)
                  
                  
                     kadangi dauguma bendrųjų Sąjungos muitinės kodekso įgyvendinimo taisyklių taikomos ir REX sistemai, būtina atitinkamai pakeisti Sprendimo 2013/755/ES VI priedą. Todėl tas priedas turėtų būti pakeistas, kad jo nuostatos, susijusios su REX sistema, būtų suderintos su REX sistemos nuostatomis, nustatytomis Reglamente (ES) 2015/2447,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2013/755/ES VI priedas pakeičiamas šio sprendimo priedo tekstu.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            Jis taikomas nuo 2020 m. sausio 1 d.
         
         
            Priimta Briuselyje 2019 m. gruodžio 19 d.
            
               
                  Tarybos vardu
               
               
                  Pirmininkas
               
               K. MIKKONEN
            
         
         
            (1)  2013 m. lapkričio 25 d. Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas) (OL L 344, 2013 12 19, p. 1).
         
            (2)  2016 m. lapkričio 29 d. Komisijos įgyvendinimo sprendimas (ES) 2016/2093 dėl nukrypti leidžiančios nuostatos, susijusios su registruotųjų eksportuotojų sistemos taikymo eksportui iš užjūrio šalių ir teritorijų data (OL L 324, 2016 11 30, p. 18).
         
            (3)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
         
            (4)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
         
            (5)  2015 m. kovo 10 d. Komisijos įgyvendinimo reglamentas (ES) 2015/428, kuriuo dėl bendrųjų muitų tarifų lengvatų sistemos ir lengvatinių muitų tarifų priemonių taikymo tam tikroms šalims ar teritorijoms iš dalies keičiamos Reglamentu (EEB) Nr. 2454/93 ir Reglamentu (ES) Nr. 1063/2010 nustatytos prekių kilmės taisyklės (OL L 70, 2015 3 14, p. 12).